**OBVEZNI IZBIRNI PREDMETI V ŠOLSKEM LETU 2020/2021**

Del obveznega predmetnika so izbirni predmeti, ki jih učenci izberejo glede na svoje interese in sposobnosti. Učenci izberejo **dve uri izbirnih predmetov tedensko**. Izberejo lahko tudi **tri ure tedensko, če s tem soglašajo njegovi starši.** Večina izbirnih predmetov se izvaja **1 uro tedensko**, drugi tuj jezik pa **2 uri tedensko**. Vsakemu izbirnemu predmetu je po učnem načrtu namenjeno 35 ur (7. in 8. razred) in 32 ur (9. razred). Ocenjevanje izbirnih predmetov je številčno. Skupina za pouk izbirnih predmetov se bo oblikovala, če bo prijavljeno zadostno število učencev. Če se bo za določen izbirni predmet prijavilo premalo učencev, se predmet ne bo izvajal – učenci prijavljeni k temu predmetu pa bodo morali izbrati enega od predmetov, ki se bodo izvajali na podlagi zadostnega interesa učencev. Učenci vrnejo svojo izbiro obveznih predmetov razredničarki/ razredniku oz. jo s soglasjem staršev izpolnijo v vprašalniku programa Lopolis **do 15. maja 2020.**

Učenci, ki obiskujejo glasbeno šolo z javno veljavnim programom, so lahko oproščeni sodelovanja pri izbirnih predmetih v celoti ali le pri eni uri tedensko. Starši posredujejo pisno vlogo za oprostitev izbirnih predmetov in potrdilo o vpisu njihovega otroka v glasbeno šolo **do 31. avgusta 2020**.

**PONUDBA OBVEZNIH IZBIRNIH PREDMETOV V ŠOLSKEM LETU 2020/2021**

|  |  |  |
| --- | --- | --- |
| **7. RAZRED** | **8. RAZRED** | **9. RAZRED** |
| **ANSAMBELSKA IGRA** | **ANSAMBELSKA IGRA** | **ANSAMBELSKA IGRA** |
| **UREJANJE BESEDIL** | **MULTIMEDIJA** | **RAČUNALNIŠKO OMREŽJE** |
| **LIKOVNO SNOVANJE 1** | **LIKOVNO SNOVANJE 2** | **LIKOVNO SNOVANJE 3** |
| **FILMSKA VZGOJA 1** | **FILMSKA VZGOJA 2** | **FILMSKA VZGOJA 3** |
| **OBDELAVA GRADIV - LES** | **OBDELAVA GRADIV UMETNE MASE** | **OBDELAVA GRADIV KOVINE** |
| **STARINSKI IN DRUŽABNI PLES** | **STARINSKI IN DRUŽABNI PLES** | **RETORIKA** |
| **ŠPORT ZA SPROSTITEV** | **ŠPORT ZA ZDRAVJE** | **IZBRANI ŠPORT – ODBOJKA ALI NOGOMET** |
| **VERSTVA IN ETIKA** | **VERSTVA IN ETIKA** | **VERSTVA IN ETIKA** |
| **NEMŠČINA 1** | / | **NEMŠČINA 3** |
| / | / | **TURISTIČNA VZGOJA** |

**NEOBVEZNI IZBIRNI PREDMETI V ŠOLSKEM LETU 2020/2021**

**V II. triadi** (4., 5. in 6. razred) lahko izvajamo pouk **neobveznih izbirnih predmetov**. Prijava k neobveznim izbirnim predmetom je **PROSTOVOLJNA. NEOBVEZNI izbirni predmet** postane **OBVEZEN**, **če se učenec** k določenemu neobveznemu predmetu **prijavi**. Pouk neobveznega izbirnega predmeta mora obiskovati do konca šolskega leta. Neobvezni izbirni predmeti so ocenjeni, zaključne ocene se vpišejo v spričevalo. V skladu zakonom lahko učenci izberejo **največ dve uri** pouka neobveznih izbirnih predmetov. Vsi neobvezni izbirni predmeti se izvajajo po **1 uro tedensko**, razen drugi tuj jezik se izvaja **2 uri tedensko**. Učenec lahko vsako leto zamenja neobvezni izbirni predmet, če to želi, lahko pa svoje znanje pri istem predmetu nadgrajuje.

**V III. triadi** (7., 8. in 9. razred) se učenci lahko prijavijo tudi k **NEOBVEZNEMU** izbirnemu predmetu **DRUGI TUJ JEZIK**. Pouk drugega tujega jezika se izvaja **2 uri tedensko**. Obiskovanje pouka neobveznega izbirnega predmeta drugega tujega jezik postane **OBVEZNO**, če se učenec nanj prijavi. Predmet je ocenjen številčno, ocena se vpiše v spričevalo.

Skupina za pouk neobveznih izbirnih predmetov se bo oblikovala, če bo prijavljeno zadostno število učencev. Če se bo za določen neobvezni izbirni predmet prijavilo manjše število učencev, se predmet ne bo izvajal. Učenci vrnejo svojo izbiro neobveznih obveznih predmetov razredničarki oz. jo s soglasjem staršev izpolnijo v vprašalniku programa Lopolis **do 15. maja 2020.**

**V 1. razredu** se bo izvajal pouk **neobveznega izbirnega predmeta prvega tujega jezika – ANGLEŠKI JEZIK.** Pouk se izvaja **2 uri tedensko.** Če ga učenec izbere, ga mora obiskovati redno do konca šolskega leta in je pri tem predmetu tudi ocenjen. Ocena je opisna. Prijave na neobvezni izbirni predmet se bodo sprejemale v kontaktu s starši šolskih novincev.

**PONUDBA NEOBVEZNIH IZBIRNIH PREDMETOV V ŠOLSKEM LETU 2020/2021**

|  |  |  |
| --- | --- | --- |
| **1. RAZRED** | **4., 5., 6. RAZRED** | **7., 8., 9. RAZRED** |
| **PRVI TUJ JEZIK -ANGLEŠKI JEZIK** | **DRUGI TUJ JEZIK - NEMŠKI JEZIK** | **DRUGI TUJ JEZIK – NEMŠKI JEZIK** |
| **/** | **RAČUNALNIŠTVO** | **/** |
| **/** | **TEHNIKA** | **/** |
| **/** | **ŠPORT** | **/** |
| **/** | **UMETNOST – LIKOVNO USTVARJANJE** | **/** |
| **/** | **UMETNOST – GLASBENO USTVARJANJE** | **/** |